Når barnefamilier ønsker å bo i eneboliger, handler det om enkle og grunnleggende ønsker og behov: Nok plass til egne rom for to-tre barn, og trygt uteområde rundt huset. Du slipper ikke barn ut på egen hånd i Fredrikstad sentrum. Bor du der – må du nødvendigvis bruke mye tid på å fotfølge barna, noe som i praksis innebærer mye opphold innomhus. Å subsidiere leiligheter i sentrum vil ikke endre disse behovene, uansett hvor mange lekeplasser og grønne flekker kommunen lager.
Det er en grunn til at barnefamilier fra Oslo gjerne flytter hit og pendler tilbake. Det må ikke skusles bort av politikere som vil brødfø utbyggere og investorer som utelukkende har som mål å tjene store penger på byggeprosjekter. De bygger ikke for å være snill med innbyggerne, heller ikke for å utvikle byen. I beste fall aksepterer de kommunens premisser og krav til nybygg.